Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18249

d) az egymás mellett levő útirány táblákat az 5-29. ábrának megfelelően függőleges fekete vonallal válasszák el egymástól. 5.4.3.35 Egy gurulóutat betű, betűk, betűk kombinációi, vagy betűk és számok kombinációi segítségével kell azonosítani. 5.4.3.36 Ajánlás — A gurulóutak megnevezésénél lehetőleg kerüljék az "I", "O" vagy "X" betűket, valamint az olyan kifejezéseket, mint belső, vagy külső, hogy azokat ne téveszthessék össze az 1 illetve 0 számokkal és a lezárt terület (X) jelzéssel. 5.4.3.37 A mozgási területen a számok kizárólagos használata a futópálya azonosítókra kell, hogy korlátozódjon. 2007/70/II. szám 5-30. ábra: Táblák elhelyezése a nem-műszeres, nem-precíziós, felszállási és I./II./III. kategóriás precíziós megközelítésű futópályák és gurulóútak csatlakozásánál Az X távolságot a 3-2 táblázat alapján, az Y távolságot az ILS/MLS kritikus, illetve érzékeny terület határán határozzák meg. 2007/70/II. szám 5.4.4 Repülőtéri VOR ellenőrző pont tábla Alkalmazás 5.4.4.1 Ha repülőtéri VOR ellenőrző pontot alakítanak ki, azt megfelelő jelzéssel és táblával kell ellátni. Megjegyzés: A repülőtéri VOR ellenőrző pont jelzés az 5.2.12 pontban található. 5-31. ábra: Repülőtéri VOR ellenőrző pont jelzés Elhelyezés 5.4.4.2 A repülőtéri VOR ellenőrző pont táblát az ellenőrző ponthoz lehető legközelebb kell elhelyezni úgy, hogy annak felirata a repülőtéri VOR ellenőrző ponton megfelelő módon beállítva, a légijármű pilótakabinjából látható legyen. Jellemzők 5.4.4.3 A repülőtéri VOR ellenőrző pont jelzőtáblán a fekete színű felirat sárga háttéren helyezkedjen el. 5.4.4.4 Ajánlás — A repülőtéri VOR ellenőrző pont jelzőtáblán a felirat feleljen meg az 5-31. ábrán látható változatok egyikének, amelyben: VOR a VOR ellenőrző pontot jelző rövidítés 116.3 a megfelelő VOR rádióadó frekvenciája (példa) 147° a megfelelő VOR irány jelzése a legközelebbi fokra kerekítve, amelyet az ellenőrző ponton tüntessenek fel (példa) 4.3 NM a VOR berendezéssel együtt telepített DME berendezés távolsága tengeri mérföld értékben (példa) Megjegyzés: A táblán jelzett VOR irány értékhatárait a 10. Annex I. kötet I. rész E. Melléklete tartalmazza. Megjegyzendő, hogy az ellenőrző pont légijármű üzemeltetésre csak akkor használható, ha az időszakos ellenőrzések szerint a eltérés ± 2° határon belül van. 2007/70/II. szám 5.4.5 Repülőtér azonosító tábla Alkalmazás 5.4.5.1 Ajánlás — Helyezzenek el repülőtér azonosító táblát azon a repülőtéren, amelyen a repülőtér látás utáni azonosítására nincs más alkalmas lehetőség. Elhelyezés 5.4.5.2 Ajánlás — A repülőtér azonosító táblát a repülőtéren úgy helyezzék el, hogy az a vízszintes felett gyakorlati szempontból minden megfelelő szögből olvasható legyen. Jellemzők 5.4.5.3 A repülőtér azonosító táblán a repülőtér neve kell, hogy szerepeljen. 5.4.5.4 Ajánlás — A tábla valamint a felirat színe a háttérből jól emelkedjen ki. 5.4.5.5 Ajánlás — A felirat (betűk) nagysága legalább 3 méter legyen. 5.4.6 Légijármű állóhely azonosító tábla Alkalmazás 5.4.6.1 Ajánlás — A légijármű állóhely azonosító jelzést, ahol ez szükséges és lehetséges, légijármű állóhely azonosító táblával egészítsék ki. Elhelyezés 5.4.6.2 Ajánlás — A légijármű állóhely azonosító táblát úgy helyezzék el, hogy az a légijármű állóhelyre beálló légijármű pilótakabinjából jól látható legyen. Jellemzők 5.4.6.3 Ajánlás — A légijármű állóhely azonosító táblán a fekete színű felirat sárga alapon helyezkedjen el. 5.4.7 Út váróhely tábla 5.4.7.1 A futópályára becsatlakozó összes úton helyezzenek el út váróhely táblát. Elhelyezés 5.4.7.2 Az út váróhely táblát a váróhelynél, az út szélétől 1.5 méter távolságra a helyi közlekedési szabályoknak megfelelően jobb- vagy baloldalra helyezzék el. Jellemzők 5.4.7.3 Az út váróhely jelzőtáblán a fehér színű felirat vörös alapon helyezkedjen el. 5.4.7.4 Az út váróhely tábla feliratát a helyi közlekedési szabályoknak megfelelően nemzeti nyelven készítsék el, és ez a következőket tartalmazza: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes